
2013 M. LIETUVA PIRMININKAUS ES TARYBAI

2013 m. spalio 9 d. pranešimas VIR
Vykdydamas parlamentinę kontrolę VVSK domėjosi naujos atrankos į valstybės tarnybą rezultatais 
Lietuvos Respublikos Seimo Valstybės valdymo ir savivaldybių komitetas, vykdydamas parlamentinę kontrolę, šiandien posėdyje išklausė Valstybės tarnybos departamento direktoriaus Osvaldo Šarmavičiaus informaciją apie naujos atrankos į valstybės tarnautojo pareigas įgyvendinimo rezultatus bei valstybės tarnybos problemas bei tobulinimo galimybes.  (Nauja atrankos į valstybės tarnybą tvarka įsigaliojo nuo 2013-06-01).

Išklausę informaciją, komiteto nariai diskutavo apie esamas problemas valstybės tarnyboje bei jų sprendimo būdus. Buvo diskutuojama apie valstybės tarnybos plėtros galimybes, darbo užmokesčio sistemos, karjeros sistemos bei mokymo sistemos tobulinimo perspektyvas. 

Išklausyto pranešimo bei diskusijų pagrindu vėliau bus priimtas komiteto sprendimas.


Taip pat posėdyje Komitetas pasirengė svarstyti visą eilę rinkimų įstatymų projektų, kuriuos planuoja svarstyti spalio pabaigoje. 
Parengė Valstybės valdymo ir savivaldybių komiteto padėjėja  
Genovaitė Jasaitienė (tel. (8 5) 239 6806, el. p. gejasa@lrs.lt)

Cituojant Seimo kanceliarijos Komunikacijos departamento Ryšių su visuomene skyriaus pranešimus, prašom nurodyti šaltinį.





